The Shining (filma)

The Shining (euskaraz Distira) 1980an Stanley Kubrick zinema zuzendariak zuzendutako beldurrezko filma da, Stephen King idazleak 1975ean idatzitako The Shining eleberrian oinarritua, guztiz berdinak ez badira ere. Jack Nicholson, Shelley Duvall, Danny Lloyd eta Scatman Crothers aktoreek antzeztu zuten.

Filma nahiko ospetsua izan zen: adibidez, Martin Scorsese zuzendariak beldurrezko hamaika film onenen artean kokatu zuen.

 Argumentua 
Jack Torrance (Jack Nicholson) idazle izan nahi duen langabetua da. Neguan elur artean isolatuta geratzen den Overlook izeneko hotelean, neguko mantentze lanak egiteko lanpostua onartu berri du, lanak eskainiko dion bakardeak idazteko lagunduko diolakoan. Emaztea (Shelley Duvall) eta semearekin (Danny Lloyd) hara iritsitakoan eta jada ostalaritza denboraldia amaitzear dagoenez, eraikina pixkanaka hustuz doa. Hoteleko sukaldari Dick Hallorann (Scatman Crothers) mutikoak distira duela ohartu da; horretaz gain mutikoari 237 gelan ez sartzeko agindu dio. Negu gorria hastearekin bat, familia mundutik erabat isolatuta dago. Laster, bertako mamuek Jacki eragin txarra egin diote. Hoteleko indar gaiztoek nahiz Jacken beraren erokeriak azken muturreraino bultzatu dute: zurrunbilo psikotiko batean murgildurik, jazarpen zoro batean zehar emazteari eta semeari eraso egin die.

 Aktoreak 
 Jack Nicholson: Jack Torrance
 Shelley Duvall: Wendy Torrance
 Danny Lloyd: Danny
 Scatman Crothers: Hallorann
 Barry Nelson: Stuart Ullman
 Philip Stone: Delbert Grady
 Tony Burton: Larry Durkin
 Barry Dennen: Bill Watson

 Kanpo estekak 
 The Shining filmaren iragarkia. Youtube.com 
 The Shining filmaren IMDBko fitxa ikusgai 

Kategoria:Stephen Kingen idazlanetan oinarritutako filmak
Kategoria:Beldurrezko filmak
Kategoria:Mamuei buruzko filmak
Kategoria:Etxalde sorginduei buruzko filmak
Kategoria:Ameriketako Estatu Batuetako filmak
Kategoria:Erresuma Batuko filmak
Kategoria:Idazleei buruzko filmak
Kategoria:Kultuzko filmak
Kategoria:Suspense filmak
Kategoria:Telepatiari buruzko filmak
Kategoria:Etxeko indarkeriari buruzko filmak
Kategoria:Alkoholismoari buruzko filmak
Kategoria:Coloradon girotutako filmak
Kategoria:1980ko filmak